சர்ப்பம் துள்ளல்

சர்பம் துள்ளல் (Sarpam Thullal ) (பாம்புகளின் நடனம்) அல்லது நாக களம் பட்டு என்பது பொதுவாக கேரள மாநிலத்தில் உள்ள மூதாதையர் கோயில்கள் அல்லது தாராவத்துகளுடன் தொடர்புடைய விசித்திரமான சடங்கின் தனித்துவமான வடிவமாகும். பழங்காலத்திலிருந்தே கேரளாவில் உள்ள பல குடும்ப வீடுகளில் காவு அல்லது பாம்பின் காவு என்று அழைக்கப்படும் சிறப்பு பாம்பு ஆலயங்கள் உள்ளன. அங்கு இந்த கவர்ச்சியான மற்றும் அற்புதமான சடங்கு செயல்திறன் தொடர்புடையது. இது பொதுவாக பாம்பு கடவுள்களை திருப்திப்படுத்தவும், அதன் மூலம் குடும்பத்திற்கு செழிப்பை ஏற்படுத்தவும் நடத்தப்படுகிறது.  

 வரலாறு 
பாம்புகள் மற்றும் பாம்பு வழிபாடு, முதன்மையாக நாகம் மற்றும் அதனுடன் தொடர்புடைய துணை வகை பாம்புகள் இந்தியா முழுவதும் பண்டைய காலங்களிலிருந்து போற்றப்படுகின்றன. பாம்புகள் எப்போதும் வேத புத்தகங்களில் குறிப்பிடப்படுகின்றன.  அவை மகாபாரதம், விஷ்ணு புராணம் போன்ற பிரபலமான மத காவியங்களில் சித்தரிக்கப்படுகின்றன. விஷ்ணு, சிவன் போன்ற இந்து கடவுளர்கள் பாம்புகளுடன் தொடர்புடையவர்கள். இந்து புராணங்களின்படி, விஷ்ணு ஆதிசேஷன் என்ற மாபெரும் பாம்பின் நிழலில் ஓய்வெடுக்கிறார். சிவன் கழுத்தில் ஒரு பாம்பான வாசுகியை அணிந்துள்ளார். 

கேரளவின் நாயர்கள் நாகவன்சி வம்சாவளியைச் சேர்ந்த சத்திரியர்கள் என்று கூறுகின்றனர். இதனால் பாம்பு வழிபாடு பிரபலப்படுத்தப்பட்டு அவர்களால் பரவலான நடைமுறைக்கு கொண்டு வரப்பட்டது. பெரும்பாலும், பாம்புகள் கருவுறுதலின் அடையாளமாக காணப்பட்டன. இந்தியாவில் மற்ற இடங்களில், நாக பஞ்சமி, நாகரதானே மற்றும் ஆஷ்லேஷாபலி ஆகிய பெயர்களில் பாம்புகள் வழிபடப்படுகின்றன.   

 சடங்கு 
சர்ப்பம் துள்ளல் பொதுவாக குடும்பத்தின் செழிப்புக்காக பாம்பு கடவுள்களை திருப்திப்படுத்த அல்லது ஒரு குழந்தையை கருத்தரிப்பதில் சிரமங்களை ஏற்படுத்தக்கூடிய தம்பதிகளுக்கு ஒரு சந்ததியை வழங்குவதற்காக நடத்தப்படுகிறது. மக்கள் பொதுவாக ஒரு சபதம் எடுத்துக்கொள்வது சடங்கோடு தொடர்புடையது.  சர்பம் துள்ளல் சபதம் நிறைவேற்றப்பட்ட பிறகு செய்யப்படுகிறது. ஆனால் பெரும்பாலான சூழ்நிலைகளில், குடும்பத்தின் எந்தவொரு தோசங்களையும் தடுத்து அமைதி மற்றும் செழிப்பைக் கொண்டுவருவதற்காக சர்ப்பம் துள்ளல் செய்யப்படுகிறது. 

 தொடக்கம் 
கோவில் ஜோதிடர் என்பது வழக்கமாக இந்த செயல்முறையைத் தொடங்குபவர். மேலும் சில இடங்களில் அது வருடாந்திர அல்லது வழக்கமான நடைமுறையாக நடத்தப்படுகிறது. குடும்பத்தால் தேதி நிர்ணயிக்கப்பட்டதும், கோயிலுடன் தொடர்புடைய புல்லுவன் குடும்பத்திற்கு தகவல் தெரிவிக்கப்படுகிறது. சர்ப்பம் துள்ளலுக்கான அழகியல் தேவைகளை உருவாக்கும் திறன்களையும் பொறுப்பையும் வைத்திருப்பது புல்லுவன் மற்றும் புல்லுவதி மற்றும் அவர்களின் உதவியாளர்கள்தான். 

 கன்னிப்பெண்கள் 
அவர்கள் ஒரு பந்தலை உருவாக்கி அதை அலங்கரிக்கிறார்கள். பாம்புக் கடவுள்களின் ஊடகங்கள் அல்லது வெளிப்பாடுகளாக மாறும் சிறுமிகளைத் தேர்ந்தெடுப்பது குடும்பத்தினரால் செய்யப்படுகிறது. பொதுவாக இரண்டு சிறுமிகள் / பெண்கள் களத்தில் உட்கார வேண்டும். ஆனால் சில இடங்களில் அது ஆறு பெண்களை கொண்டுள்ளது. நவீன காலங்களில் பல இடங்களில் 10 முதல் 60 வயதுக்குட்பட்ட பெண்கள் அனுமதிக்கப்படுவதில்லை மற்றும் பொதுவாக பருவமடைவதை எட்டாத சிறுமிகளால் செய்யப்படுகிறது. பொதுவாக குடும்பத்தின் கர்ணவர் அல்லது ஒரு வயதான நபர் செயல்பாட்டை மேற்பார்வையிடுவார் . மேலும் அவர் விழாவுக்கு தனது ஆசீர்வாதத்தை வழங்குவார். 

 புல்லுவனின் பணி
புல்லுவனும் அவரது குழுவும் பாம்பு சிலைகளுக்கு முன் சிறப்பாக தயாரிக்கப்பட்ட தரையில் பல்வேறு இயற்கை வண்ணங்களைப் பயன்படுத்தி ஒரு மலர் அலங்காரத்தை உருவாக்குகின்றனர். மலர் அலங்காரம் நாககளம் என்று அழைக்கப்படுகிறது. நாககளங்கள் பஸ்ம களம் (வெறும் சாம்பல் பொடியால் ஆன ஒரு களம்) மற்றும் வர்ண பொடி களம் (வண்ணப் பொடியால் ஆன ஒரு களம்) போன்ற பல்வேறு வகைகளாகும். கன்னிப் பெண்கள் பாவாடை மற்றும் ரவிக்கை அணிவார்கள். 
 சடங்கு 
புல்லுவனும் அவரது குழுவும் அலங்காரங்கள் மற்றும் பிற தயாரிப்புகளுடன் முடிந்ததும் கன்னிப் பெண்கள் அந்த இடத்திற்கு அழைக்கப்படுகிறார்கள். அவர்கள் பொதுவாக களத்தின் அருகே அமர வைக்கப்படுகிறார்கள் . இரண்டு கன்னிப் பெண்களுக்கு மேல் இருக்கும் சில இடங்களில், அவை களம் தவிர பிற இடங்களில் நிற்க வைக்கப்படுகின்றனர். நாகராஜனை பொதுவாக களம் உள்ளே நிற்கிறார். கன்னிப் பெண்களுக்கு போக்குலாக்கள் அல்லது அஸ்கானட் பூக்கள் வழங்கப்படுகின்றன. புல்லுவன் வீணையை வாசிப்பதில் ஆரம்பிக்கிறார். உடன் புல்லுவதியும் சேர்ந்து பாடுகிறார்.  ஆரம்ப வரிகள் பொதுவாக விநாயகரைப் புகழ்ந்து பாடப்படுகின்றன. அதைத் தொடர்ந்து மற்ற தெய்வங்களும் உள்ளன. பின்னர் தாளம் அல்லது வேக மாற்றங்கள் பாடலுடன் சேர்ந்து கொள்கின்றன. பின்பகுதி பாம்பு கடவுள்களுக்கும், களத்தில் அமர்ந்திருக்கும் கன்னிப் பெண்களுக்கும் அர்ப்பணிக்கப்பட்டுள்ளது. கன்னிப் பெண்கள் பொதுவாக 20-30 நிமிடங்களுக்குள் ஒரு நிலைக்கு வரத் தொடங்குகிறார்கள். மேலும் தரையில் வரையப்பட்ட பாம்பு உயிருடன் வந்துவிட்டதாக அவர்கள் உணருவதாகக் கூறப்படுகிறது. அவர்களில் சிலர் தங்கள் உடல் முழுவதும் அதிர்வுகளை அனுபவித்திருக்கிறார்கள். மேலும் அவர்களின் உடல் அதிர்வுகளை நோக்கி எதிரொலிப்பதாக அவர்கள் உணர்கிறார்கள். சிறுமிகளுக்கு பொதுவாக நடனமாட எந்தப் பயிற்சியும் வழங்கப்படுவதில்லை. பல சந்தர்ப்பங்களில் அவர்கள் சடங்கைப் பார்ப்பது இதுவே முதல் முறையாக இருக்கலாம். அவை அதிர்வு நோக்கி நகர்கின்றன. அவர்கள் தலைமுடியை ஊசலாடி, கள்த்திலுள்ள பொடியை தேய்த்துக் கொள்கிறார்கள் .  

குறிப்புகள் 

.  
பகுப்பு:இந்துக்களின் பாம்பு வழிபாடுகள்
பகுப்பு:கேரளச் சடங்குகள்